Document ID: 31995D0133

NEUVOSTON PÄÄTÖS,
tehty 19 päivänä huhtikuuta 1995,
luvan antamisesta jäsenvaltioiden kolmansien maiden kanssa tekemiin ystävyys-, kauppa- ja merenkulkusopimuksiin sekä kauppasopimuksiin sisätyvien yhteisen kauppapolitiikan alaan kuuluvien määräysten voimassaoloajan ilman eri toimenpiteitä jatkamiseen tai niiden voimassa pitämiseen (95/133/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen, ja erityisesti sen 113 artiklan yhdessä 228 artiklan 2 kohdan kanssa,
ottaa huomioon jäsenvaltioiden kolmansien maiden kanssa tekemien kauppasuhteita koskevien sopimusten asteittaisesta yhtenäistämisestä ja yhteisön sopimusten neuvottelemisesta 16 päivänä joulukuuta 1969 tehdyn neuvoston päätöksen 69/494/ETY (1) ja erityisesti sen 3 artiklan,
ottaa huomioon komission ehdotuksen,
sekä katsoo, että
liitteessä lueteltujen perustamissopimusten, sopimusten ja pöytäkirjojen voimassaolon pidentäminen tai jatkaminen ilman eri toimenpiteitä siirtymäkauden päätyttyä sallitaan viimeksi päätöksellä 93/679/ETY (2),
jäsenvaltiot, joita asia koskee, ovat pyytäneet lupaa ilman eri toimenpiteitä jatkaa sellaisten määräysten voimassaoloa tai pitää ne edelleen voimassa, jotka koskevat yhteisen kauppapolitiikan alaan kuuluvia sellaisia määräyksiä, joita tarkoitetaan perustamissopimuksen 113 artiklassa ja jotka sisältyvät liitteessä lueteltuihin kolmansien maiden kanssa tehtyihin ystävyys-, kauppa- ja merenkulkusopimuksiin ja vastaavanlaisiin sopimuksiin, sen estämiseksi, etteivät jäsenvaltioiden ja näiden kolmansien maiden väliset kauppasuhteet keskeytyisi,
kuitenkin suurinta osaa aloista, joita nämä kansallisissa sopimuksissa olevat määräykset koskevat, säännellään tulevaisuudessa yhteisön sopimuksissa; täten lupa näiden määräysten voimassa pitämiseen olisi annettava ainoastaan aloilla, joita yhteisön sopimukset eivät koske; lisäksi tämä lupa ei vapauta jäsenvaltioita velvollisuudesta välttää näiden sopimusten ja yhteisön oikeuden säännösten välisiä ristiriitaisuuksia ja tarvittaessa poistaa ne,
sopimusten sellaiset määräykset, joiden voimassaoloaikaa aiotaan ilman eri toimenpiteitä jatkaa tai jotka aiotaan pitää voimassa, eivät saa kyseisenä ajanjaksona estää yhteisen kauppapolitiikan toteuttamista,
jäsenvaltiot, joita asia koskee, ovat julistaneet, että sopimusten voimassaoloajan ilman eri toimenpiteitä jatkaminen tai niiden voimassa pitäminen ei estä aloittamasta kauppaneuvotteluja yhteisön ja kyseisten kolmansien maiden välillä ja siirtämästä olemassa oleviin kahdenvälisiin sopimuksiin sisältyviä kauppaa koskevia asioita yhteisön sopimuksiin,
päätöksen 69/494/ETY 2 artiklassa määrätyn kuulemisen päättyessä todettiin, kuten edellä mainituissa jäsenvaltioiden julistuksissa vahvistetaan, että asiaa koskevien kahdenvälisten sopimusten määräykset eivät estä kyseisenä ajanjaksona yhteisen kauppapolitiikan toteuttamista,
jäsenvaltiot, joita asia koskee, ovat kuitenkin julistaneet, että ne ovat valmiita mukauttamaan tai tarvittaessa päättämään sopimukset, jos kyseisenä ajanjaksona vaikuttaa siltä, että näiden sopimusten sellaisten määräysten, jotka koskevat perustamissopimuksen 113 artiklassa tarkoitettuja aloja, voimassaoloajan ilman eri toimenpiteitä jatkaminen tai niiden voimassa pitäminen estäisi yhteisen kauppapolitiikan toteuttamista,
kyseiset perustamissopimukset ja sopimukset sisältävät irtisanomislausekkeita, joiden ansiosta irtisanomisaika voidaan asettaa kolmesta kahteentoista kuukauteen,
näiden olosuhteiden vallitessa mikään ei estä kyseisten määräysten ilman eri toimenpiteitä jatkamista tai voimassa pitämistä 30 päivään huhtikuuta 1996, ja
jäsenvaltioiden ja EFTA-maiden, Sveitsiä ja Norjaa lukuunottamatta, välisten perustamissopimusten ja kauppasopimusten ilman eri toimenpiteitä jatkaminen tai voimassaolon pidentäminen on katsottu sopimattomaksi siltä osin kuin kyseiset maat ovat Euroopan talousyhteisöstä tehdyn sopimuksen sopimuspuolia tai ovat tulleet Euroopan unionin jäseniksi 1 päivästä tammikuuta 1995,
ON TEHNYT TÄMÄN PÄÄTÖKSEN:
1 artikla
Perustamissopimuksen 113 artiklan tarkoittamassa merkityksessä yhteistä kauppapolitiikkaa koskevia määräyksiä, jotka sisältyvät liitteessä lueteltuihin ystävyys-, kauppa- ja merenkulkusopimuksiin sekä kauppasopimuksiin, voidaan niiden alojen osalta, joita yhteisön ja kyseisten kolmansien maiden väliset sopimukset eivät kata ja jolleivät ne ole ristiriidassa olemassa olevien yhteisten politiikkojen kanssa, jatkaa ilman eri toimenpiteitä tai pitää voimassa 30 päivään huhtikuuta 1996 asti.
2 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä huhtikuuta 1995.

Labels: 8
3
18
5